Chopiq (qishloq). Chopiq — Buxoro viloyati Kogon tumanidagi qishloq. chopiq qilingan hududga qarata ishlatilgan atama boʻlishi kerak. Hududdagi oʻsimliklar atrofini chopiq qilish, yaʼni yumshatish ishlariga eʼtiborli aholi yashaydigan manzil sifatida izohlash mumkin. Toponimga oʻzakdosh „chopqildiq“ atamasi qirgʻizlar tarkibidagi nayman qabilasi tarmoqlaridan birini anglatadi2. Chopiq atamasi ham qabila nomidan olingan deb tasavvur qilinsa, ushbu joy nomi etnonimga aylanadi. Har ikkala talqinni munozarali tarzda qabul qilish oʻrinli. Istiqbolda qoʻshimcha talqinlar paydo boʻlishi mumkin, deb oʻylaymiz.